Atterbury Trust 'n Nuwe Afrikaanse aanlyn boekwinkel! - Atterbury Trust
'n Nuwe Afrikaanse aanlyn boekwinkel!
‘n Nuwe Afrikaanse aanlyn boekwinkel!
Nou kan Afrikaanse boekliefhebbers in die gemak van hul huis hul boekaankope doen met Varsgedruk, berig Maroela Media op hul webwerf.
Om dit vir boekliefhebbers nou nóg makliker te maak om hul gunstelingboeke in die hande te kry, het hierdie innoverende span so pas ’n doelontwerpte aanlyn boekwinkel bekendgestel, wat jy kan besoek by www.varsgedruk.co.za
Die splinternuwe webwerf verkoop slegs boeke en lesers kan hiermee vinnig en moeiteloos die allernuutste Afrikaanse boeke aanskaf en gratis laat aflewer – selfs op die platteland!
Die Varsgedrukspan is vol idees om boeke te bevorder: dit was juis hulle wat ses jaar gelede die Suid-Afrikaanse boekbedryf vernuwe het deur boeke vir die eerste keer deur middel van aksiebelaaide boeklokprente aan ’n nuwe gehoor bekend te stel. Sedertdien het die Varsgedruk-span reeds meer as 350 boeklokprente vervaardig wat weekliks as boekinsetsels op kykNET verskyn, en aangebied word deur die geliefde aktrise Susanne Beyers.
Vandag is Varsgedruk ’n huishoudelike naam en sinoniem met die nuutste boeke. Derick Muller, die brein agter Varsgedruk, sê: “Ons doel was van die begin af om iets by te dra tot die lewendige leeskultuur onder Afrikaanssprekendes. Met die webwerf is dit nou soveel makliker om al jou gunstelingboeke in die hande te kry. Die winkel het reeds in Desember sy eerste verkope gedoen toe die webwerf vir ’n paar dae aanlyn was vir toetse. ’n Leser van Pretoria het vyf boeke bestel; toe moes ons spring! Dit is net weereens ’n bewys van hoe groot die vraag is na ’n platform vir Afrikaanse lesers om hul boeke aan te koop.”
Nou wie het enigsins meer aanmoediging nodig as dit?
Hierdie storie het oorspronklik op www.maroelamedia.co.za verskyn
Aanvaar ons net, vra outisme-gemeenskap
Cool Capital catalogues showcased on another world stage
Ons gee om. By Atterbury word sukses nie net gemeet aan die groei van eiendomsbates en pragontwikkelings nie, maar ook aan die groei van Suid-Afrika se belangrikste hulpbron – sy mense. ’n Kerndeel van ons besigheidsfilosofie is om terug te ploeg in die gemeenskap deur geleenthede te skep.
Beursaansoeke vir 2018 sluit op 30 Junie 2017
Bykans 600 jong uitblinkers het reeds met Atterbury Trust se ondersteuning die kans gekry om verder te studeer
In 2017 is daar ongeveer 240 studente in die beursprogram
Die aansoeke het in die afgelope paar jaar meer as verdriedubbel
Ons het vanjaar reeds beursfunksies in Pretoria, Stellenbosch, Bloemfontein en Potch gehou
Bankbesonderhede vir skenkings
Rekening Atterbury Trust
’n Artikel 18 A-sertifikaat sal aan jou uitgereik word vir die belastingvoordele van ’n skenking.
Wat ons studente sê
“Die hoop wat helder geskyn het, tydens ‘n donker tyd in my lewe. Toe niemand in my drome geglo het nie, behalwe ek. Die oorweldigende vreugde dat ‘n droom bewaarheid kan word.”
As eerste generasie universiteitstudent, was die vooruitsig van studiekoste maar ‘n swaar een vir my familie. Maar deur ‘n paar wonderwerke van bo, word ek deel van die Atterbury trust familie en met hul hulp, kon ek gemaklik studeer en laasjaar, 2013 my B-graad in Ingenieurswese beërwe. Dankie dat ek deel kan wees van hierdie omgee familie.”
Manrich van Greunen
“Ek is een van die gelukkige studente wat, as gevolg van Atterbury Trust, die geleentheid het om te kan studeer. Atterbury is ‘n wonderlike groep mense wat altyd uit hulle pad uit gaan om my studentelewe te vergemaklik en my te ondersteun waar moontlik. Van opwindende kampe, Gro-sessies met Leonie tot die lekkerste jaarfunksies, waar net die beste altyd vir ons voorgesit word, kan ek nie vir beter vra nie. Elkeen van die Atterbury-familie speel ‘n unieke rol en ek is trots om te kan se…
“As dit nie was vir Atterbury Trust nie, was daar geen manier dat ek kon gaan studeer het nie. Ek is opreg dankbaar vir alles wat hulle vir my gedoen het, dit was meer as net om die fondse te voorsien, dit was ‘n ondersteuningsnetwerk, ‘n plek van inspirasie en motivering en bo dit alles ‘n groep mense wat vas in my geglo het. Dankie vir alles Atterbury Trust! Julle het gehelp om my droom ‘n realiteit te maak!”
“Atterbury is ’n wonderlike groep mense wat altyd uit hulle pad uit gaan om my studentelewe te vergemaklik en my te ondersteun waar moontlik.”
Madelaine Viljoen, BCom Bemarking (Unisa)
“Ek sien Atterbury nie slegs as die helpende hand wat aan my die geleentheid gegee het om ‘n B.Com Honneurs-graad te behaal nie, maar ek sien hulle ook as ‘n maatskappy wat uitreik en die ekstra myl loop om ander te help met lewensveranderende geleenthede. Ek is nie alleen dankbaar vir die finansiële bydrae wat Atterbury tot my toekoms gemaak het nie, maar veral vir die mense wat ek deur Atterbury ontmoet het. Hulle voetspore sal altyd deel vorm van my lewenspad. Dit is inderdaad soos hulle sê…
“Ek kan nie glo hoe vinnig hierdie wonderlike tydperk in my lewe verbygevlieg het nie! Dit was ‘n onvergeetlike paadjie wat ek kon stap, sekerlik een wat onmoontlik sou wees sonder die hulp en bystand van Atterbury Trust! Daarmee saam kan ek nie nalaat om die ondersteuning, vertroue en liefde wat Atterbury Trust se mense aan my betoon het oor die jare, uit te sonder nie! Ek sê opreg, BAIE DANKIE!”
“Aan my Atterburyfamilie, baie dankie vir die ondersteuning, geduld, hulp en omgee hierdie jaar – sonder julle sou niks van hierdie moontlik gewees het nie.”
Wiehan Fourie BCom Hons Entrepreneurskap Cum Laude (UP)
Radio onderhoud oor velkanker (Engels)
Helene Bester en Kristi Kat
KERSFEES in AUGUSTUS!
Mathys Roets – Cohen en Koos
Nuus argief Kies Maand Augustus 2017 Julie 2017 Junie 2017 Mei 2017 April 2017 Maart 2017 Februarie 2017 Januarie 2017 Desember 2016 November 2016 Oktober 2016 September 2016 Augustus 2016 Julie 2016 Junie 2016 Mei 2016 April 2016 Maart 2016 Februarie 2016 Januarie 2016 Desember 2015 November 2015 Oktober 2015 September 2015 Augustus 2015 Julie 2015 Junie 2015 Mei 2015 April 2015 Maart 2015 Februarie 2015 Januarie 2015 Desember 2014 November 2014 Oktober 2014 September 2014 Augustus 2014 Julie 2014 Junie 2014 Mei 2014 April 2014 Januarie 2014 November 2013 September 2013